  Туспуктэм: Руслан Нуриахметов Майя Бывальцева Удмуртиын улӥсьёс «Российское дерево года – 2024» вожвылъяськонэ ӵектоно писпуэз бырйыны быгато. Со сярысь элькунысь инкуазь узырлыкъёсъя но инкуазез утёнъя министр Денис Удалов «ВКонтакте» мерлыко вотэсысь бамаз ивортӥз. Вожвылъяськонэ «Дерево — памятник живой природы» инлык басьтэм писпуос пыриськыны быгато, Удмуртиын сыӵеос сизьым. Кылем арын Егоровцы гуртысь писпу конкурсэ ӵектэмын ни вал, соин ик туэ куатез понна куара сётыны луэ. Озьыен, элькунын улӥсьёс Якшур-Бӧдья вӧзысь, Ува ёросысь Чибашур гуртысь, Дэри ёросысь Кияик гуртысь, Зура черкогуртысь пужымъёс, Воткаысь Чайковскийлэн музей-юртэзлэн интывылысьтыз беризь, «Нечкинский» йӧскалык паркысь лыстэмпужым пӧлысь кудзэ ке бырйыны быгато. Улосвыл куриськонэз 290-тӥ оштолэзёзь сётыны кулэ. Тегъёс: писпуос вожвылъяськон инкуазь Инкуазьузырлыкъяминистерство Удмуртия  